Trelis/gawiki huggingface dataset:
Grianghaoth. Is éard is grianghaoth ann ná an sruth de cháithníní luchtaithe atá ag teacht as an nGrian agus á scaipeadh amach sa spás. An chuid is mó de na cáithníní seo, is leictreoin agus prótóin iad, agus faigheann gach ceann acu timpeall ar aon leictreonvolta amháin fuinnimh ón nGrian nuair a fhágann sé í. Tá na cáithníní in ann éalú ó imtharraingt na Gréine, agus an fuinneamh sin á dtiomáint. Faigheann siad cuid den fhuinneamh sin i gcoróin na Gréine, toisc go bhfuil sí an-te, ach níltear ábalta go fóill an chuid eile den fhuinneamh a mhíniú go sásúil.
Is cúis lena lán feiniméan nádúrtha í an ghrianghaoth. Is í a chuireann eireaball leis na cóiméid, nó nuair a thiocfaidh an cóiméad i gcóngar don Ghrian, buailfidh sruth na gcáithníní é, agus ansin, tosóidh sé ag cur damhna as faoi bhrú na grianghaoithe. 
Feiniméin eile den chineál sin atá i gceist leis an "aurora borealis" - is é sin, An Chaor Aduaidh, na saighneáin - chomh maith leis an "aurora australis" nó an chaor aneas, nó gealáin atá cosúil leis an gcaor aduaidh agus iad le feiceáil timpeall ar phol theas an Domhain.
Is í an ghrianghaoth is cúis leis na stoirmeacha leictreamaighnéadacha freisin. Is féidir leis na stoirmeacha seo cur isteach ar chóras aistriú na cumhachta leictrí go tromchúiseach. 
Cruthaítear na saighneáin agus na stoirmeacha leictreamaighnéadacha thuas i maighnéadaisféar an Domhain. Is follasach go mbíonn an ghrianghaoth ag idirghníomhú le réimsí maighnéadacha na bpláinéad eile fosta. Síntear maighnéadaisféar Iúpatair chomh fada faoi bhrú na grianghaoithe agus go sroicheann sé fithis Shatairn féin. Deirtear go bhfuil "maighnéadeireaball" ag Iúpatar.
Bíonn imthoscaí an spáis áitiúil timpeall an Domhain an-athraitheach, agus an dóigh a mbíonn an ghrianghaoth agus an réimse maighnéadach ag imirt tionchair ar a chéile. Is féidir na síorathruithe a chur i gcomparáid le hathruithe na haimsire thíos ar dhroim an domhain, agus mar sin, is minic a thagraíonn na saineolaithe don spásaimsir. 
Agus iad á scaipeadh amach ón ngrian, cruthaíonn na cáithníní grianghaoithe réigiún ar leith timpeall na Gréine agus an ghrianchórais - réigiún a dtugtar héilisféar air. Is é an héileastad teorainn an héilisféir. Ar imeall an héilisféir atá an héileathruaill. Is í an héileathruaill an chuid den héilisféar atá faoi thionchar na sruthanna sa mheán idir-réaltach, ionas nach bhfuil sí sféarúil a thuilleadh. Sa chuid inmheánach den héilisféar, tá an ghrianghaoth ag gluaiseacht go gathach i ngach treo. San áit a mbuaileann an ghrianghaoth faoin héileathruaill cruthaítear tonnta turrainge, agus tugtar turraing foirceanta ar an áit sin.
Réaltghaoth.
Réaltghaoth a thugtar ar "ghrianghaoth" na réaltaí go ginearálta. Bíonn an réaltghaoth an-éagsúil ag réaltaí difriúla. Na fathachréaltaí dearga, bíonn siad ag cailleadh maise go tiubh leis an réaltghaoth agus iad ag druidim le deireadh a ré. Is minic a iompaíonn fathachréaltaí den chineál seo ina n-abhacréaltaí bána in áit pléascadh ina n-ollnóvaí, toisc go bhfuil an iomarca maise caillte acu leis an réaltghaoth san idirlinn.
Rinn (réalteolaíocht).  &lt;ns&gt;0&lt;/ns&gt;
 &lt;revision&gt;
 &lt;parentid&gt;654286&lt;/parentid&gt;
 &lt;timestamp&gt;2020-12-22T11:29:19Z&lt;/timestamp&gt;
 &lt;contributor&gt;
 &lt;username&gt;TGcoa&lt;/username&gt;
 &lt;/contributor&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
I gcúrsaí réalteolaíochta, tugtar rinn ar an bpointe thuas ar an spéir (is é sin, ar an sféar neamhaí) a bhfuil réad áirithe ag gluaiseacht ina threo. Tá rinn an Ghrianchórais, nó an pointe is rinn don Ghrianchóras, suite i réaltbhuíon Earcail.
Is é is "frithrinn" ann ná an pointe den sféar neamhaí atá contrártha leis an rinn.
Abhacréalta. Séard atá in abhacréalta ná réalta ar aon mhais leis an nGrian, nó níos lú ná sin. Dá dtarraingeofá graf de theocht dhromchlach réaltaí éagsúla i gcoinne dhearbhmhéid na réaltaí sin, formhór na réaltaí, is i réimse cúng go maith a bheidís, idir fionnuartas doiléir agus teocht gheal. Is é an príomhsheicheamh a thugtar ar an réimse seo, agus tharla gur réalta measartha mór an Ghrian seo againne, is i lár an réimse sin a bheadh sí.
Tá réaltaí ann nach bhfuil sa phríomhsheicheamh. Is réaltaí ollmhóra fuara iad na fathachréaltaí dearga nó 'na fathaigh dhearga', mar a thugtar orthu. Ídíonn siad seo a gcuid breosla go tapa agus ní fada a mhaireann siad. Taobh amuigh den phríomhsheicheamh tá réaltaí níos lú ná sin, 'na habhacréaltaí bána' mar a thugtar orthu, réaltaí nach n-ídíonn a gcuid breosla ach go mall. Is fada a mhaireann siad. Na habhacréaltaí bána is lú mais, is lú ceann ar bith díobh ó thaobh maise de ná 1% de mhais na Gréine. Dá mba lú ná sin ó thaobh maise iad, an teocht sa chroíleacán acu, ní bheadh sí ard go leor chun comhleá a chur ar siúl, agus is rud a bheadh ann: abhac donn nó pláinéad.
Suth. Orgánach beo, planda nó ainmhí, i mbun a fhorbartha is ea an suth. Suth an phlanda - is istigh i gclúdach síl an phlanda a bhíonn sé ag forbairt. Chomh fada le forbairt an duine de, is i mbroinn na máthar a iompraítear an suth. "Siogót" a thugtar ar an suth nuair a choimprítear é. Forbraíonn sé leis go dtí deireadh an dara mí. Féatas a thugtar as sin amach air go dtí go mbeirtear é.
Pépin Gearr. Ba é Pépin III, nó Pépin Gearr ( ) Méara an Pháláis agus Diúc na bhFranc ón bhliain 741, agus Rí na bhFranc ó 751 go 768. Ba é Pépin athair Shéarlais Mhóir agus mac Shéarlais Mhartel. 
Rugadh é sa bhliain 715 in Austrasie i mBardas Jupille-sur-Meuse (atá anois ina chuid de chathair Liège na Beilge. Fuair sé bás 24 Meán Fómhair 768 i Saint-Denis (i dtuaisceart Pháras).
U-luach. Is mór i gceist le U-luach ná an teasdíonadh i dtógáil tithe. Is amhlaidh a dhéanann sé siúd an fuinneamh teasa a chaomhnú taobh istigh den teach féin. Mar shampla, fágtar log aeir i lár na mballaí, agus is teasdíontóir an uair sin an ciseal aeir. Chomh maith leis sin cuirtear cisil de ghloine shnáithíneach nó de chúr polúireatáin isteach sa log chun an teasdíonadh a fheabhsú. Lonnaítear cisil de na hábhair sin ar urlár an áiléir sa teach chomh maith. Is chun teasdíonadh a dhéanamh ar bharr an tí é sin. Is é an tU-luach an t-ainm a thugtar ar luach seoltachta an chisil le linn an oibrithe seo. U-luach ar chiseal ábhair - is é rud é féin: an teaschumhacht a shreabhadh trasna an chisil trí mhéadar cearnach, agus laghdú teochta 1 chéim Celsius idir an dá thaobh den chiseal air. Cuir i gcás go méadófaí ar thiús an ábhair teasdíonta, le cisil bhreise a chur i mballa. Ní hamháin go laghdófaí an uair sin ar an U-luach ba chomhthoradh air sin, ach mhéadófaí an an teasdíonadh chomh maith.
Gloine fuinneoige - is seoltóir maith teasa í. Cailleann teach an-chuid teasa ar an tslí sin - amach trí na fuinneoga. Is minic mar sin gur fuinneoga faoi ghloiniú dúbailte a chuirtear ar theach. Bíonn teasdíonadh le fáil ansin ón aer sa log idir an dá phána, agus laghdaíonn sé sin ar U-luach na fuinneoige.
Giúl. Is aonad domhanda an fhuinnimh é giúl (nó joule), sa chóras SI. D'eascair ainm an aonaid ó James Prescott Joule, eolaí Sasanach. Mar shampla ní mó giúl fuinnimh a sholáthar chun mais 0.1kg a chrochadh méadar amháin i gcoinne na domhantarraingthe. Sampla eile is ea é nuair a ritheann sruth aibhléiseach d'aimpéar amháin trí fhriotaíocht d'óm amháin ar feadh soicind amháin. Giúl teasa - sin an méid teasa a sholáthraíonn an ciorcad sin don timpeallacht.
Anders Celsius. Réalteolaí ón tSualainn ba ea Anders Celsius (27 Samhain 1701 – 25 Aibreán 1744), fear a rinne amach scála teochta mór le rá. Is de Chelsius a ainmníodh an scála sin dár ndóigh. Luach 0 °C a bhíonn ar an scála sin ar reophointe an uisce (an teocht a reonn uisce agus leánn oighear inti). Luach 100 °C a bhíonn ar fhiuchphointe an uisce (an teocht a bhfiuchann an t-uisce inti). Agus 100 céim cothrom a bhíonn idir an dá phointe sin. Is amhlaidh a dhéantar an scála a leanúint sa dá threo ina chéimeanna ionanna teochta - os cionn 100 °C, agus faoi bhun 0 °C.
Cónocht. Ciallaíonn cónocht go bhfuil an méid céanna dorchadais agus solais an lae ann, nó go sonrach, aon cheann den dá phointe ar an sféar neamhaí mar a dtrasnaíonn an t-éiclipteach an meánchiorcal neamhaí. Ar an lá seo, tá dhá uair an chloig déag de sholas an lae ann agus dhá uair an chloig déag den dorchadas. 
Go fisiciúil, is iad seo na pointí ag a dtrasnaíonn an ghrian an meánchiorcal neamhaí ina gluaisne bhliantúil:
agus
Ar na laethanta sin, is díreach os cionn an mheánchiorcail a bhíonn an ghrian. Titeann an oiread céanna solais agus teasradaíochta ón ngrian ar an leathchruinne thuaidh is a thiteann ar an leathchruinne theas. Bíonn an lá agus an oíche chomh fada lena chéile - go díreach - ag an am seo. 
Tógtar cónocht an earraigh mar phointe nialais i gcórais comhordanáidí neamhaí.
Cruinne oscailte. Sa chosmeolaíocht, is éard atá i gceist le cruinne oscailte ná samhail spás-ama ina bhfuil an chuaire spásúil níos lú ná 0. Sa chás seo, leanfaidh an Chruinne uirthi ag fairsingiú go deo, agus is féidir a chruthú nach raibh ach Ollphléasc amháin ann san am atá caite. Ní ionann é seo agus an coincheap "ilfhillteán oscailte" sa toipeolaíocht, rud atá ina chúis mhearbhaill anois is arís: is féidir leis na sliseanna spásúla i gcruinne oscailte a bheith ina n-ilfhillteán dúnta.
Damhna dorcha. Ábhar é damhna dorcha sa Chruinne a chreidtear a bheith ann ach nach bhfuil sé aimsithe fós ag eolaithe. Is tríd an méid seo a leanas a thomhas a dhéantar amach an mhais a bhíonn i réaltra: luas na réaltaí ina bhfithisí thart ar lár an réaltra. Ar an tslí chéanna a fhaightear amach mais braisle réaltraí: .i. ó luas na réaltraí thart ar lár na braisle. 
Trí na meastacháin sin a dhéanamh a fhaightear amach mais iomlán na Cruinne: is amhlaidh a bhíonn sí seo idir cúig huaire agus deich n-uaire chomh mór le suim mhais na réaltaí infheicthe sa Chruinne. Déantar amach dá bhrí sin go bhfuil an-chuid de mhais na Cruinne atá dofheicthe. Seans gur dúphoill agus abhacréaltaí donna atá i gcuid den damhna dorcha sin, agus meastar freisin gur féidir gur cáithníní fo-adamhacha nár aithníodh fós, an chuid eile de.
Déréalta. Córas réaltach is ea déréalta. Dhá réalta, nó réalta agus dúpholl a bhíonn inti; is é comh-aomadh imtharraingteach na reann sin a bhíonn á nascadh le chéile.
Réalta. Is réad réalteolaíoch í réalta a chuimsíonn sféaróideach lonrach plasma atá coinnithe le chéile ag a himtharraingt. Is í an réalta is gaire don Domhan an Ghrian.
Meastar go bhfuil idir 1022 agus 1024 réalta sa chruinne inbhraite. Níl ach tuairim is 4,000 de na réaltaí seo le feiceáil ag an tsúil nocht, iad ar fad laistigh de réaltra Bhealach na Bó Finne.
Foirmiú agus éabhlóid.
Comhdhlúthaíonn na réaltaí ó réigiúin spáis ina bhfuil dlús ábhar níos airde, ach níl na réigiúin sin chomh dlúithe ná laistigh de sheomra folúis. Is éard atá sna réigiúin seo—ar a dtugtar "scamaill móilíneacha"—hidrigin den chuid is mó, le thart ar 23 go 28 faoin gcéad héiliam agus cúpla faoin gcéad d'eilimintí níos troime. Sampla amháin de réigiún a fhoirmíonn réalta dá leithéid is ea Réaltnéal Oiríon. Cruthaíonn an chuid is mó de na réaltaí i ngrúpaí dosaenacha go dtí na céadta mílte réalta. Féadfaidh réaltaí ollmhóra sna grúpaí seo na scamaill sin a shoilsiú go cumhachtach, an hidrigin a ianú, agus réigiúin H II a chruthú. D'fhéadfadh éifeachtaí aiseolais den sórt sin, ó fhoirmiú réalta, cur isteach ar an scamall ar deireadh agus cosc a chur ar fhoirmiú réalta eile.
Fisic.
Ní réaltaí iad na pláinéid, na hastaróidigh, ná na gealacha. Ní ghineann siad seo solas. Nuair a dhéanann solas na gréine imbhualadh leo sin, is é rud a dhéanann siad: an solas sin a fhrithchaitheamh. 
Is liathróidí de ghás te iad na réaltaí, déanta as hidrigin agus héiliam. Is í a gcuid imtharraingthe féin a bhíonn á gcoinneáil le chéile. 
Is réalta sa mheánmhéid í an Ghrian. Is mó faoi mhilliún í ná an Domhan, nó mar sin. 
Cuid de na réaltaí - is lú ná an deichiú cuid de mhéid na gréine, agus tá réaltaí eile ann agus is mó faoi sheasca iad ná méid na gréine. Timpeall 6,000 °C an teocht atá ar dhromchla na gréine, agus meastar gur 15,000 °C de theocht a bhíonn ina lár. 
Dath dearg a bhíonn ar na réaltaí is fuaire, dath buí ar réaltaí i meánraon na teochta, ar an ngrian abair, agus dath gorm nó bán ar na réaltaí níos teo fós.
Ina réaltbhuíonta a bhíonn na réaltaí. Idir deich gcinn agus deich míle réalta a bhíonn sa bhuíon. Ina réaltraí a bhíonn na réaltbhuíonta seo.
Na réaltaí is gaire.
Is iad seo na réaltaí is gaire don Domhan, lena bhfad amach i solasbhlianta:
Teanga oifigiúil. Is é is teanga oifigiúil ann ná teanga a bhfuil stádas ar leith aici i dtír nó i réigiún áirithe. Go ginearálta, is í an teanga oifigiúil an teanga a chloistear i gcúirt an dlí, sa pharlaimint agus i gcóras riaracháin an stáit. Glactar leis go bhfuil sé de dhualgas ar údaráis an stáit bheith in ann gach ceist a fhreagairt sa teanga oifigiúil, agus go bhfuil sé de cheart ag an saoránach úsáid a bhaint as an teanga oifigiúil lena chuid gnóthaí a dhéanamh leis na húdaráis chéanna.
De ghnáth, is í an teanga oifigiúil an teanga is mó a labhraítear sa tír, an teanga náisiúnta a shamhlaítear leis an tír. Mar sin féin, is iomaí iarchoilíneacht de chuid na Breataine Móire nó na Fraince san Afraic, mar shampla, a mhaireann ag baint úsáide as teanga na sean-mháthairthíre, is é sin, an Béarla nó an Fhraincis. Is féidir nach bhfuil mórán forbartha déanta ar an ngnáthurlabhra áitiúil mar theanga liteartha, nó go bhfuil scothaicme ardléannta na tíre chomh teann as an líofacht a bhain siad amach sa teanga iarchoilíneach agus gur leasc leo teanga na cosmhuintire a cheadú i gcóras an riaracháin. Is féidir freisin nach bhfuil de theanga comhchumarsáide ag muintir na tíre ach an teanga iarchoilíneach, toisc go bhfuil éagsúlacht teangacha á labhairt sa tír. 
Is féidir freisin stádas oifigiúil a bhronnadh ar theanga neamhfhorleathan ar chúiseanna stairiúla nó cultúrtha. Mar shampla, níl an Ghaeilge inniu ach ag dornán beag Éireannach ó dhúchas, ach mar sin féin, tá stádas oifigiúil ag an teanga i bPoblacht na hÉireann. Cosúil leis sin, is teanga oifigiúil í an Mhaorais - teanga Pholainéiseach na mbundúchasach - sa Nua-Shéalainn in éineacht leis an mBéarla, cé go bhfuil an Béarla níos coitianta mar theanga dhúchais i measc na Maorach féin inniu.
Tá tíortha ann nach bhfuil teanga oifigiúil ar bith acu. Mar shampla, níl stádas oifigiúil ar bith ag an mBéarla sna Stáit Aontaithe, cé go bhfuil sí ar an teanga is mó a labhraítear sa tír sin agus é á úsáid sna cáipéisí dlí go léir. Maidir leis na stáit aonaracha, tá tríocha ceann acu tar éis teanga oifigiúil a ghairm den Bhéarla. Bíonn na húdaráis áitiúla sásta, áfach, úsáid a bhaint as teangacha na bpobal inimirceach nuair is dóigh leo go bhfuil gá leis sin, agus in áiteanna d'fheicfeá cuid mhaith teangacha ar na fógraí poiblí.
An teanga a bhfuil stádas oifigiúil aici, caithfidh sí freastal ar a lán gnóthaí. Dá réir sin, bíonn sé tábhachtach an teanga a chaighdeánú agus téarmaíocht a sholáthar le go bhféadfaí gach sórt cúrsaí a phlé trína meán. Is minic a bhíonn pleanáil teanga de chineál éigin de dhíth leis an teanga a chur in oiriúint do na gnóthaí poiblí.
Theudoricus I. B'é Theuderich (nó "Thierry Ier" i bhFraincis) an mac ba shine a bhí ag an Clóbha I, Rí na bhFranc. Rugadh é idir na blianta 485 go 490 agus fuair sé bás sa bhliain 534. Níl eolas ar bith againn maidir ó thaobh a mháthair de. Fuair sé Metz sa bhliain 511 mar oidhreacht tar éis bás a athair. De réir nós na Sailíneach, roinneadh an Ríocht idir na ceithre mic a bhí fágtha agus dá réir sin, fuair na mic eile: Clodomir in Orléans, Childebert i bPáras, Clotaire i Soissons.
Go luath ina réimeas, chuir sé a mhac Théodebert chun troid in aghaidh an Rí Lochlannach Chlochilaich (nó Hygelac de réir Béowulf).
Lille. Is cathair i dtuaisceart na Fraince í Lille, príomhchathair "Lille-Metropole". Is í an ceathrú limistéar ceannchathartha is mó sa Fhrainc. Tá Lille suite cois Deûle, i ngar do theorainn na Beilge. Is í príomhchathair réigiún Hauts-de-France í agus is í príomhchathair an "départment" Nord í freisin.
Bhí 226,800 duine ina gcónaí sa chathair sa bhliain 2005 agus bhí 1,091,438 duine ina gcónaí in "Lille-Metropole".
Is crosbhealach tábhachtach í Lille i gcóras iarnród na hEorpa — bíonn an Eurostar ag stopadh ann idir Londain agus Páras, agus baineann an chathair le gréasán iarnród ardluais na Fraince freisin.
Mark Robinson. Is imreoir sacair é Mark Robinson (r. 24 Iúil, 1981 i nGuisborough, Sasana). Imríonn sé faoi láthair le Gainsborough Trinity.
Celtic Football Club scuaid 2007-2008. Imreoirí.
An scuaid faoi láthair (2007 - 2008).
Ón 11 Meán Fómhair, 2007
Cillian Sheridan. Is imreoir sacair Éireannach é Cillian Sheridan a rugadh i gCoill an Chollaigh, Contae an Chabháin, ar 23 Feabhra 1989. Imríonn sé faoi láthair le Ceiltigh Ghlaschú.
Coill an Chollaigh. Is baile beag í Coill an Chollaigh (Béarla: "Bailieborough", ó ainm an phlandálaithe a bhunaigh an baile sa seachtú haois déag), i gContae an Chabháin in Éirinn. Tá sí suite ar an áit ina thagann na bóithre réigiúnacha R165, R191 agus R178 le chéile.
Veigeatóireachas. Gan aon fheoil a bheith i gcothú duine is ea an veigeatóireachas. Glacann daoine an nós ar chúiseanna éagsúla - mar sampla, eitice, éiceolaíocha, nó reiligiúnda, srl. Is feoilséantóirí na daoine a leanann an feoilséanadh. 
Veigeánachas.
Tá daoine feoilséantacha a itheann táirgí ainmhithe cosúil le bainne is uibheacha, ach iad siúd a shéanann uibheacha, bainne is a fhotháirgí, agus feoil, is veigeáin (nó fíor-veigeatóirí) iad. Ní itheann cuid de na veigeatóirí táirgí déiríochta (.i. bainne, cáis, im, srl.), uibheacha, nó mil ach a oiread 
Sláinte.
Féadfaidh an cothú feoilséantach a bheith níos sláintiúla ná cothú iliteach de bhrí go mbíonn níos lú saille ann, agus níos mó snáithíní is micreachothaitheach frithocsaídithe. Deirtear go bhfuil nasc ann idir feoil a ithe agus galar croí, mar aon le hailse sa phaincréas, san éasafagas, sa bholg agus sa stéig. 
Níl mórán míbhuntáistí leis, ach amháin go mb'fhéidir go mbeidh easpa éigin iarainn fheidhmigh ann. 
Maidir le veigeánachas, bíonn easpaí suntasacha ina leithéid de chothú, áfach, mar nach mbíonn dóthain cailciam, iarainn, since, nó vitimín B12 ann, agus is gá do veigeáin forlíonta cuí a thógaint. 
Comhshaoil.
Séanann cuid eile feoil ar son an chomhshaoil.
Creideamh.
Tá daoine éigin ina bhfeoilséantóirí as ucht a gcreidimh. Mar shampla, tá sé de nós ag Caitlicigh staonadh ón bhfeoil ar Aoine an Chéasta. 
Tá Indiaigh agus Búdaithe ann nach n-itheann feoil leis na mílte bliain anuas, toisc gur idéal sa Hindúchas agus sa Bhudaíochas foréigean a sheachaint i leith gach créatúr beo.
Gorta.
B'fhéidir nach bhfuil feoil le fáil. Mar shampla in Éirinn, i gceantair chósta nó oileáin is mó a mhair pobail na Gaeltachta anuas go dtí ár n-aois féin,; "is dócha go bhféadfaidís dul gan feoil gan fadhb toisc go raibh go leor iasc acu ach ní fhéadfaidís staonadh ón iasc mar nach mbeadh mórán eile le n-ithe acu ina áit".
Paramore. Is rac-bhanna Meiricéanach é Paramore as Franklin, Tenessee. Tháinig Hayley Williams, Josh Farro agus Zac Farro le chéile timpeall 2002 nuair a bhog Hayley Williams ó Meridian, Mississippi go dtí Franklin, Tennessee. D'eisíodar a gcéad albam, "All We Know is Falling", sa bhliain 2005 ar an lipéad Fueled By Ramen. D'eisíodar a ndara albam, "Riot!", sa bhliain 2007, agus fuair sé deimhniúchán platanam in Éirinn. 
Tháinig Taylor York istigh sa bhanna mar ghiotáraí rithime sa bhliain 2008. 
Chuireadar a dtríú albam, "Brand New Eyes", amach sa bhliain 2009, a gcéad cheann leis an ngiotáraí nua Taylor York. Fuair sé deimhniúchán platanam in Éirinn freisin. 
D'fhág na deartháireacha Farro, Josh agus Zac, an banna i 2010 agus fuair Taylor York an áit mar ghiotáraí dá bharr sin.
Rory Delap. Is imreoir sacair é Rory Delap (rugadh é ar an 6 Iúil 1976 i Sutton Coldfield, Sasana).
Kinshasa. Is í Kinshasa an chathair is mó i bPoblacht Dhaonlathach an Chongó, agus í ar an gcathair is mó sa tír chomh maith. "Léopoldville" a thugtaí uirthi roimh 1966. Tá sí suite cois Abhainn an Chongó in iarthar na tíre. Sráidbhaile iascaireachta a bhí inti ar dtús, ach is cathair mhór fhuadrach í sa lá atá inniu ann. Tá seacht milliún duine ina gcónaí sa chathair.
Ba é Henry Morton Stanley a bhunaigh an chathair mar ionad trádála sa bhliain 1881, agus baisteadh an t-ainm Leopoldville uirhi in ómós do Rí na Beilge, Leopold II.
Cogadh. Aighneas i gcaidreamh idirnáisiúnta é cogadh, ina bhfuil foréigean eagraithe á úsáid ag aonaid míleata náisiúnta nó grúpaí neamhrialta chun bua míleata a fháil, nó cuspóir áirithe a bhaint amach. Is coimhlint armtha é, idir dhá ghrúpa míleata nó níos mó. 
Tugtar cogadh cathartha ar choimhlint inmheánach, ina cuireann grúpa amháin cogadh ar ghrúpa eile sa stát nó náisiún céanna.
Tim Burton. Is stiúrthóir agus scríbhneoir Meiriceánach é Timothy "Tim" William Burton. Ghnóthaigh sé duais cineama an "Golden Globe" le haghaidh an scannáin "Sweeney Todd: The Demon Barber of Fleet Street". Tá stíl dhorcha agus ghotach aige.
D’obair sé leis na haisteoirí Johnny Depp agus Helena Bonham-Carter in a lán scannán, mar shampla: "Edward Scissorhands", "Ed Wood", "Sleepy Hollow", "Charlie agus an Monarchan Seacláide" agus "Corpse Bride". 
Sa bhliain 2007, rinne sé "Sweeney Todd: The Demon Barber of Fleet Street", leis na haisteoirí Johnny Depp agus Helena Bonham-Carter sna príomhpháirteanna. Bhuaigh an scannán duais le haghaidh an "scannán is fearr", agus an "aisteoir is fearr".
Richard Wright. Pianódóir agus seinnteoir méarchláir Sasanach a bhí i Richard William "Rick" Wright (28 Iúil 1943 - 15 Meán Fómhair 2008), ar a bhfuil cáil dhomhanda mar gheall ar an tréimhse fhada a chaith sé ag seinm leis an mbanna mór le lá Pink Floyd. 
Saol.
Cé nach raibh sé chomh gníomhaí mar chumadóir is a bhí Syd Barrett, Roger Waters agus David Gilmour, chum sé cuid mhór den cheol ar na halbaim mhóra "Meddle", "Dark Side of the Moon", "Wish You Were Here", agus chomh maith le sin "The Division Bell", ceirnín deireanach an bhanna. 
Ba chomhábhar bunúsach é obair mhéarchláir Wright i bhfuaim an bhanna, agus chuir sé a ghuth le hamhráin uaireanta chomh maith, beo ar an stáitse agus sa stiúideo, mar atá le cloisteáil ar na rianta ""Time", "Echoes" agus "Astronomy Domine"", a bhí cumtha ag Syd Barrett. 
Cuireadh Wright as Pink Floyd sa bhliain 1981, nuair a bhíodar ag obair ar "The Wall", tar éis fadhbanna ina shaol pearsanta agus teannas idir é féin agus Roger Waters, príomhchumadóir an bhanna ag an am. 
Tháinig Wright ar ais níos déanaí, nuair a d'fhág Waters féin, agus chuir sé tús le tréimhse nua rathúil ag comhoibriú le David Gilmour ar cheirníní nua de chuid Pink Floyd, The Division Bell ina measc. Ina dhiaidh sin, lean sé ag seinm le Gilmour ar saothar aonair an ghiotáraí idir 2002 agus a bhás. 
Bás.
Trom ar an tobac, tháinig ailse scamhóg air. Fuair sé bás ar an 15 Meán Fómhair 2008, agus trí scór is cúig bliana bainte amach aige.
Abhainn na hAisne. Is abhainn í an Aisne in oirdheisceart na Fraince, atá ina chraobh-abhainn d'abhainn na hOise. Tá ainm na habhann seo luaite mar chuid d'ainm an líomatáiste riaracháin "Le département de l'Aisne". Is í foinse na habhann ná foraois na hArgonne gar do Sainte-Menehould. Sreabhann sí ó thuaidh agus ansin siar go dtí go nascann sí le habhainn na hOise gar do Chompiègne. Tá fad cúrsa an na hAisne timpeall 290 ciliméadar. Troideadh trí chath fuilteacha le linn an Chéad Chogaidh Dhomhanda i ngleann na hAisne.
Tours. Is cathair mhór Fhrancach í Tours atá suite in Iarthair Láir na Fraince. Is í an "préfecture" (nó an phríomhchathair) den "département" Indre-et-Loire, ar réimsí íochtaracha d'abhainn na Loire, idir Orléans agus chósta an Atlantaigh. Tá daonra 136 400 aici sa commune ach má thógtar an limistéar uirbeach má go léir san áireamh tá 297631 ina chónaí ann. Glaoitear “Tourangeaux” agus “Tourangelles” ar na n-áitritheoirí. Is minic a nglaoitear «Le jardin de la France» ar an réigiún.
Tá Touraine, an ceantar thart timpeall, aithnidiúil de réir a tháirgeadh fhíona.